**OUG 111/2010 privind concediul si indemnizatia lunara pentru cresterea copiilor, cu modificările şi completările ulterioare**

**Actele necesare pentru acordarea indemnizaţiei de creşterea copilului - pânǎ la 2 ani 85 %**

* dosar cu şinǎ;
* cererea tip a solicitantului, eliberatǎ de Primǎria mun. Medgidia .
* declaratie tip a celuilalt parinte, privitoare la concediul de cel putin o luna, care i se cuvine, pe baza netransferabila, eliberatǎ de Primǎria mun. Medgidia .
* copie C.I./ mamǎ;
* copie C.I./ tatǎ;
* copie certificat naştere copil;
* copie certificat naştere a celorlalţi copii ( dupa caz);
* copie certificat de cǎsǎtorie;
* **copie - decizie de suspendare a contractului individual de muncǎ ( eliberatǎ de angajator) prezenta copie sa fie *conforma cu originalul*;**
* **adeverinţǎ cu stagiul** **de cotizare detaliatǎ pentru 12 luni, din ultimii 2 ani anterior datei naşterii copilului** - **eliberatǎ de angajator- formular obtinut de la biroul alocatii de stat din cadrul Primariei, *original*;**
* extras de cont pe numele beneficiarului, ptr cei care doresc banii in cont (cu semnǎtura şi ştampila bǎncii) in ***original***;
* ancheta sociala pentru familiile necasătorite, cererea se depune la Centrul de informare cetateni;

Actele necesare la dosar pentru celalalt parinte **tata /mama**

* pentru celalalt parinte, adeverinta cu stagiul de cotizare de la Casa Judeteana de Pensii Constanta, pentru cele 12 luni succesive din ultimele 24 luni anterior datei nasterii copilului.

 ( PENTRU CEI CARE NU AU STAGIUL DE COTIZARE COMPLET SI PENTRU CEI CARE NU AU REALIZAT VENITURI IMPOZABILE ) sau dupa caz casa de pensii la care se raporteaza angajatorul.

* Adeverinţă salariat (mama) cu menţiunea perioadei concediului de maternitate (eliberată de angajator ) - ȋn original.

  **Termenul de depunere al dosarului este de 60 zile lucratoare de la nastere sau de la ultima zi a concediului de maternitate ( post natal).**

**In cazul ȋn care se reia, activitatea inainte de implinirea vârstei de 2 ani a copilului, titularul are obligatia sa anunte Primaria, in termen de 15 zile lucratoare de la data reluarii, iar termenul de depunere a dosarului de stimulent este de 30 de zile calendaristice de la reluare.**

**Salariatul are obligaţia de a anunţa, ȋn scris, angajatorul cu cel puţin 30 zile ȋnainte, intenţia de reluare a raportului de muncă sau de serviciu.**

**PRECIZARE:**

1. stimulentul de inserţie in cuantum de 1500 lei se acordă daca persoanele îndreptatite obtin venituri înainte de împlinirea de catre copil a vârstei de 6 luni, respectiv 1 an în cazul copilului cu dizabilitati Cuantumul de 1.500 lei se acorda pâna la împlinirea de catre copil a vârstei de 2 ani, respectiv 3 ani în cazul copilului cu dizabilitati;
2. stimulentul de inserţie în cuantum de 650 lei daca persoanele îndreptatite obtin venituri dupa împlinirea de catre copil a vârstei de 6 luni, respectiv 1 an în cazul copilului cu dizabilitati.

**Suprapunere sarcina1) În cazul în care persoana îndreptăţită, beneficiară a concediului şi a indemnizaţiei lunare pentru creşterea copilului sau, după caz, a stimulentului de inserţie, până la împlinirea de către copil a vârstei de 2 ani, respectiv 3 ani, în cazul copilului cu handicap, naşte în această perioadă unul sau mai mulţi copii ori se produce o nouă situaţie dintre cele prevăzute la art. 8 alin. (2) din ordonanţa de urgenţă, se procedează după cum urmează:**

**a) dacă cele 12 luni prevăzute la art. 2 alin. (1) din ordonanţa de urgenţă sunt acoperite în totalitate de perioada de concediu şi indemnizaţia lunară pentru creşterea copilului, acordarea acestora se prelungeşte corespunzător până la încheierea duratei de acordare pentru cel din urmă copil, conform legii, a concediului şi indemnizaţiei pentru creşterea copilului. Pe această perioadă se acordă o singură indemnizaţie, la aceeaşi valoare cu indemnizaţia primită anterior naşterii celui din urmă copil, precum şi majorarea prevăzută la art. 9****alin. (4)****din ordonanţa de urgenţă;**

**b) dacă cele 12 luni prevăzute la art. 2 alin. (1) din ordonanţa de urgenţă sunt constituite şi din perioade în care persoana a realizat venituri profesionale supuse impozitului pe venit prevăzute la art. 3****alin. (1)****din ordonanţa de urgenţă, atunci indemnizaţia lunară pentru creşterea copilului se va calcula pe baza veniturilor realizate pe această perioadă, inclusiv pe baza celor realizate în perioadele prevăzute la art. 2****alin. (5)****şi****(6)****şi a celor realizate potrivit art. 16 alin. (3)****lit. c)****din ordonanţa de urgenţă. Dacă din calcul rezultă un cuantum al indemnizaţiei lunare pentru creşterea copilului mai mic decât cuantumul indemnizaţiei primit anterior naşterii celui din urmă copil, atunci se acordă indemnizaţia lunară pentru creşterea copilului primită pentru copilul anterior.**

**(2) În situaţia prevăzută la alin. (1) lit. a), pentru continuitatea acordării drepturilor, cererea se poate depune cu 60 de zile înaintea împlinirii de către copilul anterior a vârstei de 2 ani sau 3 ani, în cazul copilului cu handicap, dar nu mai târziu de termenul prevăzut la art. 15 alin. (1)****lit. b)****şi****c)****din ordonanţa de urgenţă, pentru acestea nefiind obligatorie efectuarea concediului de maternitate. În cazul în care se depăşeşte acest termen, drepturile vor fi acordate de la data depunerii cererii conform art. 15 alin. (1)****lit. d)****din ordonanţa de urgenţă, fără aplicarea prevederilor art. 9****alin. (4)****din ordonanţa de urgenţă dacă la data depunerii cererii copilul anterior a împlinit deja vârsta de 2 ani, respectiv 3 ani în cazul copilului cu handicap.**

**(3) În situaţia prevăzută la alin. (1) lit. b), cererea se poate depune cu 60 de zile înaintea împlinirii de către copilul anterior a vârstei de 2 ani sau 3 ani, în cazul copilului cu handicap, dar nu mai târziu de termenul prevăzut la art. 15 alin. (1)****lit. a)****-****c)****din ordonanţa de urgenţă. În cazul în care se depăşeşte acest termen, drepturile vor fi acordate de la data depunerii cererii conform art. 15 alin. (1)****lit. d)****din ordonanţa de urgenţă.**

**(4) În cazul prevăzut la alin. (1), dacă persoana îndreptăţită nu a îndeplinit pentru copilul născut anterior condiţiile de acordare a concediului şi a indemnizaţiei pentru creşterea copilului/stimulentului de inserţie, însă le îndeplineşte pentru acest din urmă copil, părintele/persoana îndreptăţită care a beneficiat de concediul şi indemnizaţia lunară pentru creşterea copilului sau, după caz, de stimulentul de inserţie poate opta pentru încetarea drepturilor menţionate acordate pentru copilul anterior, celălalt părinte/cealaltă persoană îndreptăţită având posibilitatea de a solicita drepturile pentru acest din urmă copil, fără a beneficia de majorarea prevăzută la art. 9****alin. (4)****din ordonanţa de urgenţă.**

**(5) În situaţia în care mama se află în concediul de maternitate prevăzut de Ordonanţa de urgenţă a Guvernului nr. 158/2005, aprobată cu modificări şi completări prin Legea****nr. 399/2006****, cu modificările şi completările ulterioare, concediul pentru creşterea copilului şi indemnizaţia lunară prevăzută la art. 2****alin. (1)****din ordonanţa de urgenţă se pot acorda doar după terminarea concediului de maternitate şi nu mai devreme de a 43-a zi de la data naşterii copilului**.

* **Conf**. Art. 12 alin. 6 din HG 52/2011 **DACA SE REALIZEAZA VENITURI IN TIMPUL INDEMNIZATIEI IN LIMITA A 5 INDEMNIZATII MINIME, ADICA 6570 LEI, NU SE MAI POATE BENEFICIA DE STIMULENT DE INSERTIE.**

|  |  |
| --- | --- |
| **BENEFICIARUL POATE OPTA PENTRU:** | **OBSERVATII** |
|  **Concediul pentru cresterea si ingrijirea copilului in varsta de pana la 2 ani (1314) lei, indemnizatia minima)**  | **Beneficiarul care isi reia activitatea din ICC cu cel putin 90 de zile inainte de implinirea de catre copil a varstei de 2 ani , beneficiaza de stimulentul de insertie pana la implinirea de catre copil a varstei de 3 ani, respectiv 4 ani in cazul copilului cu handicap (650 lei , stimulent). In situația ȋn care mama/tata nu incepe activitatea cu 3 luni inainte de implinirea varstei de 2 ani a copilului, este penalizat pentru cele 2 luni din obligativitatea celuilat parinte.**  |

Pentru informaţii suplimentare la tel: 0241/812300 int.131, Direcţia de Asistenţă Socială - Medgidia